als_Latn dik_Latn sag_Latn
Arben Duka: Baladë
Nga Wikibooks
- Miqve që më vdiqën..
- O miqtë e mi që kini shkuar,
- gjithë buzëplasur një nga një,
- e prapë më jini të vetmuar,
- aty ku s'ndihet asnjë zë.
- Gjoksin ma ther një mall i mprehtë,
- si thikë e helmatosur djalli,
- aspak-o miq-s'e kam të lehtë,
- të mbaj në shpirt një thikë malli.
- O miqtë e mi-që kini shkuar,
- e keni tharë sy e pragje,
- si në një strehëz të bekuar,
- tek unë rrini nëpër vargje.
- O miqtë e mi-që kini shkuar,
- atje ku jeta s'ka më kthim,
- më sillni-duke ju kujtuar,
- mërzi pa fund dhe pikëllim.
- O miqtë e mi-që shpejt u tretët,
- por unë i gjallë më keq po vuaj,
- kur era të rrëzojë fletët,
- do vij me gaz në gjirin tuaj!..
- E mira do shpallet mbret
- Dhe fituan të pabesët,
- dhe u shtypën të pashpresët,
- nga kjo luftë e kjo përpjekje,
- shpresa u plagos për vdekje.
- U plagos e u hoq zvarrë,
- po akoma nuk është vrarë...
- Pak kanë mbetur-shumë kanë ikur,
- shumë kanë rënë e pak janë ngritur,
- lufton drita errësirën,
- lufton e keqja të mirën.
- Po shpresa ime nuk humb,
- se do vijë një ditë në fund,
- paskëtaj do hapen retë,
- e mira do shpallet Mbret.
- Nga Arben Duka
- Burimi: Gazeta "Shqiptarja.com" 16 Janar 2014.
sun_Latn war_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn war_Latn als_Latn